ข้อคิดจากเศรษฐีในประเทศไทย
หากคุณอยากจะเป็นเศรษฐี คุณอาจต้องการแรงบันดาลใจจากคนที่เคยผ่านจุดนั้นมาก่อน แม้ไม่ใช่ทุกคนที่เป็นเจ้าของกิจการ แต่คุณก็ยังสามารถนำแรงบันดาลใจจากคนที่รวยที่สุดในประเทศไปปรับใช้เพื่อสร้างสูตรแห่งความสำเร็จของคุณเองได้
31 มี.ค. 2558

หากคุณอยากจะเป็นเศรษฐี คุณอาจต้องการแรงบันดาลใจจากคนที่เคยผ่านจุดนั้นมาก่อน แม้ไม่ใช่ทุกคนที่เป็นเจ้าของกิจการ แต่คุณก็ยังสามารถนำแรงบันดาลใจจากคนที่รวยที่สุดในประเทศไปปรับใช้เพื่อสร้างสูตรแห่งความสำเร็จของคุณเองได้
บุษบา จิราธิวัฒน์ จากตระกูลจิราธิวัฒน์
เป็นหนึ่งในผู้ที่ทรงอิทธิพลมากที่สุดของครอบครัวจิราธิวัฒน์ ตระกูลก่อตั้งเครือเซ็นทรัล กรุ๊ป ซึ่งนิตยสารForbesได้ประมาณทรัพย์สินของครอบครัวนี้ที่ประมาณสี่แสนล้านบาท
“คุณต้องขยันและอดทน”เธอกล่าว“แม่ดิฉันสอนให้รู้ถึงคุณค่าของสิ่งของ ทุกอย่างมีราคาและคุณค่าในตัวมัน”
คุณบุษบามีความสัมพันธ์ที่ใกล้ชิดกับครอบครัวมาก“ครอบครัวจะคอยดูแลอยู่ข้างคุณ ไม่ว่าคุณจะทำอะไรก็ตาม”
ในเรื่องการสร้างแบรนด์ เธอกล่าวว่า“การสร้างแบรนด์สำคัญมาก แต่ไม่ใช่สิ่งสำคัญที่สุดเพียงอย่างเดียว หลายๆ อย่างขึ้นอยู่กับการรับรู้ของผู้บริโภค และนั่นก็มาจากคุณภาพของสินค้า ถ้าแบรนด์คุณภาพลดลง ก็จะเท่ากับลดคุณค่าของแบรนด์ลงด้วย ผู้จำหน่วยต้องคำนึงถึงคุณค่าของสิ่งต่างๆ อยู่เสมอ”คุณบุษบาปิดท้ายมุมมองของตนเองเรื่องตลาดของสินค้าฟุ่มเฟือยว่า“ประเด็นนี้ไม่ได้เป็นเรื่องของราคา แต่เป็นเรื่องของบริการ สิ่งที่เราขายเป็นอันดับแรกคือ การบริการ”
 
บัณฑูร ล่ำซำ ประธานเจ้าหน้าที่บริหารธนาคารกสิกรไทย ทรัพย์สิน3,500ล้านบาท
กรรมการผู้จัดการแห่งธนาคารกสิกรไทย บัณฑูร ล่ำซำ ได้แบ่งปันความคิดของเขาเรื่องการทำงานร่วมกันเป็นกลุ่มเมื่อได้ไปบรรยายให้กับสมาคมไทย-ญี่ปุ่น
คุุณบัณฑูรคิดว่าการมีทีมงานที่ดีเป็นสิ่งสำคัญ เขากล่าวว่า“คุณต้องตระหนักอยู่เสมอ ว่าสายตาของคนอื่นต้องมองคุณกับทีมว่า เป็นทีมที่ดี ไม่อย่างนั้น จะดึงคนมีความสามารถคนอื่นๆ มาทำงานกับคุณได้ยาก”
“หมายความว่า แบรนด์ธุรกิจของคุณ ต้องทำให้คุณรู้สึกดี และรู้สึกว่า คุณเป็นส่วนหนึ่งของความสำเร็จนี้”ในส่วนของการชวนให้คนอื่นมาร่วมทีมของคุณ เขาแนะนำให้ผู้จัดการ“เรียบเรียงถ้อยคำด้านยุทธศาสตร์ที่มีความหมายดีๆ ให้ชัดเจน ผู้คนอยากได้ยินว่าบริษัทจะมีอนาคตแบบไหนและพวกเขาจะมีอนาคตแบบไหนรออยู่”
เขาเชื่อเรื่องการให้รางวัลสำหรับการทำผลงานที่ดี
“เรื่องการตั้งเป้าหมายเป็นสิ่งสำคัญ เป้าหมายควรมีความหมายต่อองค์กรและบุคคล ระบบการให้รางวัลควรพิจารณาจากวิธีการที่สมาชิกในทีมทำเป้าหมายนั้นสำเร็จได้อย่างไร”
 
ธนินท์ เจียรวนนท์ ประธานกรรมการและประธานคณะผู้บริหารเครือเจริญโภคภัณฑ์ (CP) นินท์ เจียรวนนท์และครอบครัวมีมูลค่าทรัพย์สินอยู่ที่สามแสนล้านบาท (อ้างอิงจากนิตยสารForbes)
ระหว่างการบรรยายที่โรงเรียนานาชาติคอนคอร์เดียนในปี2553ประธานเครือเจริญโภคภัณฑ์ (CP)ได้แบ่งปันคำแนะนำดีๆ ให้แก่นักเรียนที่กำลังจะเรียนจบ
กุญแจดอกแรกสู่ความสำเร็จคือ การสำนึกบุญคุณ
“คนที่ประสบความสำเร็จจะต้องสำนึกบุญคุณและรู้สึกขอบคุณต่อคนที่เคยช่วยเหลือค้ำจุนพวกเขามาก่อน โดยเฉพาะอย่างยิ่ง พ่อแม่”
เขายังได้กล่าวอีกด้วยว่า คนที่ประสบความสำเร็จควรจะสำนึกในบุญคุณต่อประเทศชาติด้วย เขากล่าวว่าเขาจะตั้งรูปของในหลวง พระราชินี รวมถึงธงชาติไทย ทุกที่ที่เขาไปลงทุนและตั้งออฟฟิศในต่างประเทศ เพื่อเป็นการตอบแทนบุญคุณให้แก่ประเทศ
เขายังได้แนะนำแก่นักเรียนในพิธีอีกด้วยว่า ให้มองหาจุดแข็งของคนอื่น“ทุกคนมีความสามารถของตนเอง นักเรียนทุกคนควรหาความสามารถของเพื่อนๆ อย่ามองหาจุดอ่อนของคนอื่น ทุกคนมีทั้งข้อดีและข้อเสีย”
ต่อไปเราจะมาพูดถึงระดับเอเชียกันบ้าง คนที่รวยที่สุดในทวีป คือ ลี กา ชิง จากฮ่องกง เขามีคำแนะนำง่ายๆ เรื่องการใช้เงินและการลงทุนให้กับทุกคน
 
ลี กา ชิง มูลค่าทรัพย์สิน ประมาณ1ล้านล้านบาท
ประธานบริษัทเครือHutchison Whampoa
“อายุน้อยไม่ใช่ข้อเสียเปรียบ คุณไม่ต้องกลัวจะจนหรอก คุณแค่ต้องรู้วิธีการลงทุน เพิ่มความรู้ และเติบโตให้มากขึ้น พยายามเลี่ยงการใช้เงินกับเสื้อผ้า แต่ให้ซื้อแค่บางชิ้นที่ดูดี มีคลาส กินข้าวนอกบ้านให้น้อยลง ถ้าเมื่อไรกินข้าวนอกบ้าน ให้กินเป็นมื้อกลางวันหรือมื้อเย็น และต้องจ่ายบิลเสมอ เวลาจะเลี้ยงข้าวใคร ให้เลี้ยงข้าวคนที่มีความฝันยิ่งใหญ่กว่าคุณและขยันกว่าคุณ”
แน่นอนว่าพูดง่ายกว่าทำเป็นไหนๆ แต่ถ้าเป็นคำแนะนำจากผู้ที่รวยที่สุดในเอเชียซึ่งเรียนไม่จบม. ปลายด้วยซ้ำ เอาคำพูดของเขาเก็บมาคิดก็คงไม่เสียหายอะไร
แต่ละคนก็มีแนวคิดและให้ความสำคัญกับสิ่งที่แตกต่างกันออกไปในการทำงาน แต่ทั้งนี้ทั้งนั้น การพูดง่ายกว่าทำมากนักMoneyGuruอยากให้ทุกคนนำคำแนะนำของพวกเขาไปปรับใช้กับแนวทางในการทำงานของคุณเองและเริ่มปฏิบัติตั้งแต่ตอนนี้ สักวันคุณจะต้องได้รับความสำเร็จแน่นอน ดีกว่าคิดแล้วไม่เริ่มทำเป็นไหนๆ